पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब सरकार द्वारा कोरोना के लगातार बढ़ रहे केसों के कारण सोमवार से लगाए मिनी लॉकडाउन में कुछ जरूरी वस्तुओं की दुकानों को दी छूट के बाद पावन नगरी सुल्तानपुर लोधी के बाजारों में भीड़ देखी गई। जरूरी वस्तुओं वाली दुकानें खोलने की आज्ञा की आड़ में गैरजरूरी वस्तुओं वाले दुकानदारों ने भी दुकानें चोरी-छिपे खोल लीं। कई दुकानदार दुकानों के शट्टर बंद करके दुकानों के आगे बैठे दिखाई दिए। जिला प्रशासन द्वारा लॉकडाउन के दौरान करियाना व सब्जियों की दुकानें खोलने की आज्ञा देने के बाद कोरोना संबंधी जारी नियमों की सरेआम धज्जियां उड़ती देखी गईं।
कई दुकानदारों ने कोरोना संबंधी जारी गाइडलाइन को दरकिनार करके न तो सामाजिक दूरी का ध्यान रखा और न ही सैनिटाइज की व्यवस्था की। वहीं, कुछ दुकानदारों द्वारा आधे शट्टर खोलकर सामान बेचा जा रहा था। गैरजरूरी वस्तुओं वाले दुकानदारों का कहना था कि यदि सरकार ने लॉकडाउन लगाना है, तो पूरी तरह लगाए नहीं तो सभी दुकानदारों को दुकानें खोलने की आज्ञा दी जाऐ। उन्होंने कहा कि सरकार ने भीड़ इकट्ठी होने से रोकने के लिए जो लॉकडाउन लगाया है, जबकि सबसे अधिक भीड़ तो करियाना, फलों-सब्जियों आदि की दुकानों पर ही होती है। गैरजरूरी वस्तुओं वाली दुकानों पर ग्राहक एक समय नहीं आता, बल्कि रुक-रुक कर आता है। उन्होंने पंजाब सरकार से अपील की कि या तो पूरा लॉकडाउन लगाया जाए, नहीं तो सभी दुकानदारों को दुकानें खोलने की आज्ञा दी जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn